ચકચારીત બાબત અંગે મળતી માહિતી અનુસાર બાકરોલ દૂધ ઉત્પાદક સહકારી મંડળીમાંથી આવતા દુધમાં ગુણવત્તા સાથે ચેડાં કરી વધુ ફેટ મેળવવા ગેરરીતિ આચરવામાં આવતી હોવાની ફરીયાદ બાદ ગતરોજ આણંદની અમૂલ ડેરીની મિલ્ક ક્વોલીટી ચેકીંગ લેબોરેટરી વાન ટીમ સાથે બાકરોલની ડેરીમાં ગઈ હતી અને દૂધ ભરવા આવનાર દૂધ ઉત્પાદકોના દુધનું ચેકીંગ હાથ ધરવામાં આવ્યું હતું અને જેમાં મંડળીના ત્રણ ડિરેક્ટરો સહિત આઠ દૂધ ઉત્પાદકો દ્વારા ભરવામાં આવેલ દૂધ ભેળસેળવાળુ અને દૂધમાં વધુ ફેટ લાવવા માટે ગેરરીતિઓ આચરવામાં આવી હોવાનું ખુલવા પામ્યું હતું.